கேள்வி: பெஸ்தாரி ஜெயா - வரலாறு பற்றி தகவல் சொல்.
பதில்: ஏறக்குறைய 150 ஆண்டுகளாக இந்த நகரத்தை பத்தாங் பெர்ஜுந்தை நகரம் என்று மலேசிய மக்கள் அழைத்து வந்தனர். எனினும் 2007-ஆம் ஆண்டில் அந்தப் பெயர் குறித்து ஒரு சர்ச்சை ஏற்பட்டது. மலாய் மொழியில் அந்தப் பெயர்ச்சொல் ''கிளைவிட்ட தண்டு'' என்பதைக் குறிப்பதாகவும் அந்தச் சொல் 'வேறு' பொருளைக் குறிப்பிடுகிறது என்றும் வாதிடப்பட்டது. பத்தாங் (மலாய் மொழி: ''Batang'') என்றால் ''தண்டு''; பெர்ஜுந்தை (மலாய் மொழி: ''Berjuntai'') என்றால் ''கிளைவிட்ட'' என்று பொருள் படும். ஆகவே இந்தச் சர்ச்சைக்கு ஒரு முற்றுப்புள்ளி வைக்க பெஸ்தாரி ஜெயா என்று மாற்றம் செய்யப்பட்டது. இருப்பினும் பத்தாங் பெர்ஜுந்தை எனும் சொல் இன்றும் பரவலாகப் பயன்படுத்தப் படுகிறது. பெயர் மாற்றத்தை அறியாத வெளியூர் மக்கள் புதிய பெயரால் அடிக்கடி குழப்பம் அடைகின்றனர்.
கேள்வி: பெஸ்தாரி ஜெயா - அத்தாப்பு வீடுகள் என்பது என்ன?
பதில்: File:LOGO SJKT BESTARI JAYA .gif 1937-ஆம் ஆண்டில், பத்தாங் பெர்ஜுந்தை ஒரு காட்டுப் பகுதியாக இருந்தது. மேலும் அந்த நகரில் "அத்தாப்பு" (''Nipa Palm'') வீடுகள் மற்றும் ஒரு சில மளிகைக் கடைகள் மட்டுமே இருந்தன. மேலும் அத்தாப்பு வீடுகளைச் சுற்றியுள்ள பகுதிகளில் ரப்பர் தோட்டங்கள் இருந்தன. எனவே ரப்பர் மரம் சீவும் தொழில் முக்கியத் தொழிலாளக இருந்தது. இன்றும், பத்தாங் பெர்ஜுந்தை நகரின் பிரதான தெருவில் ஒரு சாலையும், இரண்டு வரிசை கடைகளும் எதிர் எதிரே உள்ளன. தெருவில் ஒரு டத்தோ கோயில் மற்றும் ஒரு காவல் நிலையம், ஒரு நகராட்சி அலுவலகம், ஒரு மாவட்டச் சேவை மையம், மற்றும் யுசி சீன தொடக்கப் பள்ளியும் மற்றும் ஒரு தமிழ் தொடக்கப்பள்ளியும் உள்ளன. உள்ளூர் தகவல்களின்படி, 1937-ஆம் ஆண்டில், பத்தாங் பெர்ஜுந்தை நகரத்தின் மக்கள் தொகை 3,000. அவர்களில் பெரும்பாலோர் சீனர்கள். இங்கு ஓர் ஈயச் சுரங்கம் இருந்தது. அந்த ஈயச் சுரங்கம் இருந்த இடம் இப்போது சிலாங்கூர் தொழில்நுட்ப பல்கலைக்கழகம் (''Selangor University of Technology'') (UNISEL) மாறிவிட்டது.
கேள்வி: பெஸ்தாரி ஜெயா - பெஸ்தாரி ஜெயா தமிழ்ப்பள்ளி குறித்து விரிவாக சொல்லுங்கள்.
பதில்: இந்தப் பள்ளியின் பழைய பெயர் பத்தாங் பெர்ஜுந்தை தமிழ்ப்பள்ளி. 2007-ஆம் ஆண்டில் பெஸ்தாரி ஜெயா தமிழ்ப்பள்ளி என பெயர் மாற்றம் செய்யப்பட்டது. இப்பள்ளியில் 495 மாணவர்கள் பயில்கிறார்கள்; 39 ஆசிரியர்கள் பணியாற்றுகிறார்கள். இந்தப் பள்ளி 1945-ஆம் ஆண்டு உருவாக்கப்பட்டது. ஐயம் பிள்ளை (''Iyam Pillai'') என்பவர் தலைமையாசிரியராகப் பொறுப்பு வகித்தார். 1987-ஆம் ஆண்டில் இந்தப் பள்ளி தன் வெள்ளிவிழாவைக் கொண்டாடியது. {| class="wikitable sortable" !பள்ளிஎண் !இடம் !பள்ளியின்பெயர்மலாய் !பள்ளியின்பெயர்தமிழ் !அஞ்சல் குறியீடு !வட்டாரம் !மாணவர்கள் !ஆசிரியர்கள் |- |BBD3048 |பெஸ்தாரி ஜெயா(பத்தாங் பெர்ஜுந்தை) |SJK(T) Bestari Jaya |பெஸ்தாரி ஜெயா தமிழ்ப்பள்ளி |45600 |பெஸ்தாரி ஜெயா |495 |39 |}